FI Euroopan unionin virallinen lehti C 29/13

Maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 50 artiklan 2 kohdan a alakohdassa tarkoitettu muutoshakemuksen julkaiseminen

(2015/C 29/07)

Tämä julkaiseminen antaa oikeuden vastustaa muutoshakemusta Euroopan parlamentin ja neuvoston asetuksen (EU) N:o 1151/2012 (1) 51 artiklassa tarkoitetulla tavalla.

MUUTOSHAKEMUS

Maataloustuotteiden ja elintarvikkeiden maantieteellisten merkintöjen ja alkuperänimitysten suojasta annettu

NEUVOSTON ASETUS (EY) N:o 510/2006 (2)

9 ARTIKLASSA TARKOITETTU MUUTOSHAKEMUS

”WELSH BEEF”

EY-nro: UK-PGI-0205-01136–30.7.2013

SMM ( X ) SAN ( )

1. Eritelmän kohta, jota / kohdat, joita muutos koskee

—

☐

—

☒

—

☐

—

☐

—

☒

—

☐

—

☐

—

☐

—

☒

2. Muutoksen/muutosten tyyppi

—

☒

—

☐

—

☐

—

☐

3. Muutos/muutokset

Hybu Cig Cymru – Meat Promotion Wales (HCC) on walesilaisen punaisen lihan kehittämisestä, menekinedistämisestä ja markkinoinnista vastaava organisaatio, jota ala itse johtaa. HCC:llä on oikeudellinen vastuu toimia SMM-merkinnän ”Welsh Beef” suojelijana.

Ehdotetuilla muutoksilla halutaan muuttaa teurasikää, jotta voidaan teurastaa myös nuorempia eläimiä.

Ehdotetaan, että eritelmää muutettaisiin niin, että määriteltäisiin uudelleen, minkä ikäisenä karja on teurastettava, jotta lihasta voidaan käyttää SMM-merkintää ”Welsh Beef”. Nykyisessä eritelmässä määriteltyä ikähaarukkaa pidetään liian tiukkana, sillä se estää SMM-merkinnän käytön nuoresta karjasta (joka täyttää kaikki muut eritelmän vaatimukset). Ehdotetulla muutoksella halutaan muuttaa alaikärajaa, jossa teurastettava karja voi saada SMM-merkinnän ”Welsh Beef”. Kaikki muut eritelmän vaatimukset pysyvät ennallaan. Jotta varmistetaan laadukkaan Welsh Beef -lihan jatkuva tarjonta, otetaan huomioon muutos markkinavaikutteissa ja vaikutetaan myönteisesti ympäristöön, ehdotetaan, että ikäraja alennetaan 24 kuukaudesta 12 kuukauteen, minkä ansiosta nuoremmista elämistä voidaan käyttää merkintää, mutta vältetään sekoittuminen vasikanlihana kaupan pidettyihin tuotteisiin.

Ehdotetulla muutoksella halutaan lisätä seuraava teksti rekisteröidyn eritelmän tuotekuvaukseen ja tuotantomenetelmään:

”Naudat teurastetaan 12–48 kuukauden ikäisinä, ja ne eivät ole saaneet vasikoida.”

Tämän muutoksen ansiosta eritelmällä

— vaikutetaan myönteisesti Welsh Beef -lihan syöntilaatuun Teurastusiän ja syöntilaadun välistä yhteyttä on tutkittu huomattavasti. Yleisenä päätelmänä on, että nuorten eläinten liha on mureampaa kuin vanhempien eläinten liha. Tämä johtuu lihassa olevan kollageenin ominaisuuksista. Kun Welsh Beef -eritelmää muutetaan teurastusiän osalta ja sallitaan nuorempien eläinten teurastus, vaikutetaan myönteisesti Welsh Beef -lihan syöntilaatuun.

— vaikutetaan myönteisesti Welsh Beef -lihan ympäristöjalanjälkeen Karjan kasvihuonekaasupäästöjä voidaan vähentää merkittävästi, kun karja teurastetaan nuorempana. Kun eläin teurastetaan nuorempana, se tuottaa ruoansulatuksessaan vähemmän metaania, minkä ansiosta kasvihuonekaasupäästöt vähenevät. Kun Welsh Beef -eritelmää muutetaan teurastusiän osalta ja sallitaan nuorempien eläinten teurastus, vaikutetaan myönteisesti Welsh Beef -lihan ympäristöjalanjälkeen.

— otetaan huomioon laadukkaan Welsh Beef -lihan kysynnän kasvu kuluttajien ja vähittäiskauppiaiden parissa sekä vientimarkkinoilla Tutkimusten mukaan mureuden ja syöntikokemuksen välillä on selkeä myönteinen yhteys, kun naudanliha on peräisin alle 24 kuukauden ikäisistä eläimistä. Tämän ansiosta ja vastauksena markkinoiden vaatimuksiin lihaa pystytään tuottamaan Walesissa tehokkaammin ja eläimet teurastetaan nuorempina. Näin voidaan varmistaa, että Welsh Beef on laatuote, joka maistuu hyvältä ja on mureaa. Kun Welsh Beef -eritelmää muutetaan teurastusiän osalta ja sallitaan nuorempien eläinten teurastus, vastataan myönteisesti laadukkaan Welsh Beef -lihan kasvaneeseen kuluttajakysyntään.

Nykyisin monet vähittäiskauppiaat (osuus punaisen lihan myynnistä oli vuonna 2011 noin 90 prosenttia Yhdistyneessä kuningaskunnassa) hankkivat mieluummin lihaa, joka on peräisin nuoremmasta karjasta. Yhdistyneen kuningaskunnan seitsemän suurinta vähittäiskauppiasta haluavat nykyisin, että karja teurastetaan alle 30 kuukauden iässä, jotta liha hyväksyttäisiin parhaaseen luokkaan. Suurin näistä vähittäiskauppiaista edellyttää, että karja teurastetaan alle 24 kuukauden iässä, jotta liha pääsee parhaaseen luokkaan. Tämän nuoria nautaeläimiä suosivan suuntauksen odotetaan jatkuvan vähittäiskauppiaiden parissa, sillä vähittäiskauppiaat haluavat yhä suuremmassa määrin vastata kuluttajien kysyntään naudanlihasta, jonka syöntilaatu on korkea ja joka on ympäristöä säästävää.

Muut muutokset:

Muutokset tarkastuslaitosta koskevissa tiedoissa: SMM-merkinnän ”Welsh Beef” nimettyä tarkastuslaitosta koskevat tiedot on päivitettävä.

Aiemman tarkastuslaitoksen tiedot on korvattu nykyisen tarkastuslaitoksen tiedoilla.

YHTENÄINEN ASIAKIRJA

Maataloustuotteiden ja elintarvikkeiden maantieteellisten merkintöjen ja alkuperänimitysten suojasta annettu

NEUVOSTON ASETUS (EY) N:o 510/2006 (3)

”WELSH BEEF”

EY-nro: UK-PGI-0205-01136–30.7.2013

SMM ( X ) SAN ( )

1. Nimi

”Welsh Beef”

2. Jäsenvaltio tai kolmas maa

Yhdistynyt kuningaskunta

3. Maataloustuotteen tai elintarvikkeen kuvaus

3.1 Tuotetyyppi

Luokka 1.1 – Tuore liha (ja muut eläimenosat)

3.2 Kuvaus 1 kohdassa nimetystä tuotteesta

”Welsh Beef” on nimitys, joka annetaan Walesissa syntyneistä ja kasvatetuista ensiluokkaisista nautaeläimistä (eläimistä, jotka eivät ole vasikoineet) saaduille ruhoille tai lihanpaloille. Welsh Beef -naudanlihan tuottajat pyrkivät ruholuokituksessa vähintään lihakkuusluokkaan R ja enintään rasvapitoisuuteen 4L. Ks. seuraava taulukko.

Welsh Beef -ruhojen EUROP-luokitteluasteikko: tavoitearvot

Rasvaluokka 1 2 3 4L 4H 5L 5H Lihakkuus E x x x x U+ x x x x -O x x x x R x x x x O+ -O P+ -P

Walesin perinteiset nautarodut olivat pääasiassa Welsh Black ja Hereford. Nämä rodut muodostavat yhä edelleen Walesin naudanlihateollisuuden perustan. Welsh Beef saadaan Walesin perinteisistä roduista ja risteyttämällä kyseisiä rotuja keskenään tai muiden tunnustettujen rotujen kanssa.

Naudat teurastetaan 12–48 kuukauden ikäisinä, ja ne eivät ole saaneet vasikoida. Eläimet teurastetaan ja ruhot käsitellään SMM-merkinnän ”Welsh Beef” tuotemerkin ja aitouden suojaamiseksi teurastamoissa/leikkaamoissa, joilla on Hybu Cig Cymru – Meat Promotion Wales (HCC):n varmennusjärjestelmän mukainen hyväksyntä. Tällä järjestelmällä taataan, että Welsh Beef -merkinnällä varustettu naudanliha on eritelmän mukaista. Kaikkien teurastamojen ja leikkaamoiden, jotka haluavat käyttää Welsh Beef -merkintää, on osoitettava HCC:n tarkastuslaitokselle vuosittain, että naudanliha on SMM-eritelmän mukaista ja että laitosta hoidetaan parhaiden käytänteiden mukaisesti. HCC myös tekee pistokokeita tarkastaakseen teurastamon/leikkaamon hyväksynnän ja SMM-merkinnän ”Welsh Beef” käyttöluvan.

Teurastuksen ja käsittelyn jälkeen naudanliha voidaan pitää kaupan kokonaisena ruhona, puoliruhona, puoliruhon osina (taka- tai etuneljänneksenä) tai paloina (myös jauhelihana).

Lihan profiili on kupera, ja lihakset ovat hyvin kehittyneet siten, että paksu ja leveä selkeä päättyy pyöreisiin lapoihin. Yleensä syvänpunaiset ja kellertävänvalkoista rasvaa sisältävät kehittyneet, irtonaiset ja lujat lihakset kestävät kosketusta. Nuoremmista eläimistä peräisin oleva liha on yleisesti ottaen mureampaa kuin vanhemmista eläimistä saatava liha. Tämä johtuu lihassa olevan kollageenin ominaisuuksista. Liha on yleensä kauniisti marmoroitunutta.

3.3 Raaka-aineet (ainoastaan jalostetut tuotteet)

—

3.4 Rehu (ainoastaan eläinperäiset tuotteet)

Naudat syövät yksinomaan nurmea määritellyllä maantieteellisellä alueella, ja niitä kasvatetaan laajaperäisesti Walesin perinteisten käytäntöjen mukaisesti.

Jos nurmen ohella käytetään rehulisää, rehun on oltava mahdollisuuksien mukaan peräisin määritellyltä maantieteelliseltä alueelta.

3.5 Erityiset tuotantovaiheet, joiden on tapahduttava yksilöidyllä maantieteellisellä alueella

Kukin tuottaja valvoo omaa nautakarjaansa, joka kasvatetaan laajaperäisesti luonnon nurmilaitumilla. Eläimet myydään joko teurastamoihin tai kotieläinmarkkinoilla. Lihan on oltava peräisin Walesissa syntyneistä ja kasvatetuista naudoista, jotka on teurastettava teurastamoissa/leikkaamoissa, joilla on HCC:n varmennusjärjestelmän mukainen hyväksyntä. Eläimet teurastetaan ja käsitellään teurastamoissa hyväksyttyjen naudanliha-alan vaatimusten mukaisesti taikka lainsäädännön tai kuluttajien vaatimusten mukaisesti.

Teurastamojen ja leikkaamoiden, jotka voivat osallistua HCC:n varmennusjärjestelmään, ei ole pakko sijaita määritellyllä maantieteellisellä alueella (Wales).

Kaikista tuotantovaiheista pidetään kirjaa tuotteen jäljitettävyyden varmistamiseksi. Teurastamoissa kirjataan teurastusnumero, teurastuspäivä, luokitusta koskevat tiedot ja ruhon kylmäpaino. Nämä tiedot annetaan ruhoon tehtävässä merkinnässä, ja ne pidetään HCC:n saatavilla tarkastusta varten.

3.6 Viipalointia, raastamista, pakkaamista jne. koskevat erityiset säännöt

—

3.7 Merkintöjä koskevat erityiset säännöt

Ruhoihin, ruhonosiin tai lihanpaloihin on tehtävä maantieteellinen merkintä ”Welsh Beef” yhdessä Welsh Beef -naudanlihalle rekisteröidyn HCC:n tavaramerkin ja SMM-tunnuksen kanssa.

4. Maantieteellisen alueen tarkka rajaus

Koko Wales

5. Yhteys maantieteelliseen alueeseen

5.1 Maantieteellisen alueen erityisyys

Walesin karjankasvatuksesta löytyy runsaasti aineistoa jo kelttien, roomalaisten ja normannien ajoilta yhä tähän päivään asti. Hewittin teokset ”The Drovers’ Roads of Wales” ja ”Medieval Wales” sisältävät lukuisia historiallisia viittauksia Walesin karjankasvatukseen.

Eräs tuotteen erityispiirteistä on, että eläimet laiduntavat luonnonlaitumilla, jotka rehottavat Walesin kostean ja leudon ilmaston ja pinnanmuodostuksen ansiosta.

Walesilla on 1 200 kilometriä rantaviivaa, ja sisämaan kumpuilevassa maisemassa toisiinsa lomittuvat mäet, kukkulat, laaksot ja järvet. Luonnonlaitumet kukoistavat Walesissa runsaiden sateiden ansiosta. Nämä laajat vihannat ruoholakeudet, joiden kanssa vuorottelevat kanervat ja luonnonvaraiset aromikkaat yrttikasvit, antavat Welsh Beef -naudanlihalle sen omintakeisen maun.

5.2 Tuotteen erityisyys

Jotta nautaeläimestä voidaan käyttää tavaramerkkiä ”Welsh Beef”, sen on pitänyt syntyä ja kasvaa Walesissa. Näin tuote on suoraan yhteydessä maantieteelliseen tuotantoalueeseen.

Tuotteen tasalaatuisuuden varmistamiseksi nautojen on oltava ensiluokkaisia nautoja (eläimiä, jotka eivät ole vasikoineet), ja ne olisi teurastettava 12–48 kuukauden ikäisinä. Welsh Beef -naudanlihan tuottajat pyrkivät ruholuokituksessa vähintään lihakkuusluokkaan R ja enintään rasvapitoisuuteen 4L.

Eräs Welsh Beef -tuotteen erityisominaisuus johtuu Walesin naudanlihateollisuuden perustan vielä tänäkin päivänä muodostavien, kyseisen tuotteen tuotantoon käytettävien perinteisten rotujen vaikutuksesta.

Lihan on oltava peräisin naudoista, jotka on teurastettu/käsitelty hyväksytyissä teurastamoissa/leikkaamoissa. Eläimet teurastetaan ja käsitellään teurastamoissa hyväksyttyjen naudanliha-alan vaatimusten mukaisesti taikka lainsäädännön tai kuluttajien vaatimusten mukaisesti.

5.3 Syy-seuraussuhde, joka yhdistää maantieteellisen alueen seuraaviin: tuotteen laatu tai ominaisuudet (kun kyseessä SAN) tai tuotteen erityislaatu, maine tai muut ominaisuudet (kun kyseessä SMM)

Welsh Beef -naudanlihalla on lukuisia kilpailukykyyn vaikuttavia tuotantohyötyjä. Perinteisiä rotuja kasvatetaan ihanteellisessa ympäristössä käyttäen hyväksi havaittuja perinteisiä menetelmiä yhdistettyinä moderneihin jalostusmenetelmiin. Näin saadaan aikaan Welsh Beef -naudan ainutlaatuinen luonne ja omaleimaisuus.

Joka puolella Walesia ovat pientuottajat vuodesta toiseen ja sukupolvesta toiseen kehittäneet omaperäistä osaamista naudanlihan tuotannossa ja laidunten hoidossa sekä hyödyntäneet luonnonmaisemaa laadukkaiden nautaeläinten tuottamiseksi. Walesilaiset naudankasvattajat ovat tunnollisesti ja sinnikkäästi vuosisatojen ajan noudattaneet laatutuotannon korkeita vaatimuksia tehokkaalla ja ympäristön huomioivalla tavalla. Samalla he ovat muokanneet Walesin maisemaa, kulttuuria ja identiteettiä.

Alueen tilat ovat yleensä perhetiloja, joilla kasvatetaan sekä lampaita että nautoja. Walesin tilat ovat keskimäärin pienempiä kuin koko Yhdistyneen kuningaskunnan tilat. Keskimääräistä pienempi tilakoko heijastuu pienempinä nautakarjoina ja näkyy myös työvoiman rakenteessa. Walesin karjankasvattajien ammattitaito on siirtynyt sukupolvelta toiselle. Kukin tuottaja valvoo omaa nautakarjaansa, joka kasvatetaan laajaperäisesti luonnon nurmilaitumilla. Eläimet myydään joko teurastamoihin tai kotieläinmarkkinoilla. Kaikista tuotantovaiheista pidetään kirjaa tuotteen jäljitettävyyden varmistamiseksi.

Welsh Beef -nautojen hyvinvoinnin kulmakiviä on nurmen tehokas tuotanto ja käyttö. Monilla Walesin alueilla nurmilaitumien kanssa vuorottelevat kanervat ja luonnonvaraiset aromikkaat yrttikasvit, mikä antaa naudanlihalle sen omintakeisen maun. Walesin viljelijöiden laidunten hoitotaidot tunnetaan maailmanlaajuisesti, sillä nämä voittavat säännöllisesti laidunten hoitoon liittyviä palkintoja.

Eritelmän julkaisutiedot

(Asetuksen (EY) N:o 510/2006 (4) 5 artiklan 7 kohta)

SMM-merkinnän ”Welsh Beef” nykyiseen eritelmään voi tutustua seuraavalla sivustolla:

https://www.gov.uk/government/uploads/system/uploads/attachment_data/file/278748/welsh-beef-pgi.pdf

(1) EUVL L 343, 14.12.2012, s. 1.

(2) EUVL L 93, 31.3.2006, s. 12. Korvattu asetuksella (EU) N:o 1151/2012.

(3) Korvattu asetuksella (EU) N:o 1151/2012.

(4) Katso alaviite 3.